Starší žiaci absolvovali turnaj Masters v Prievidzi, do ktorého sa prebojovalo len 32 hráčov Slovenska na základe získaných bodov na štyroch turnajoch triedy A. V prvom kole narazil M.Dolinay na reprezentanta R. Janúcha, ktorému podľahol 2:,1:6. Boris Drexler výhrou nad Jarinom 6:4,6:3 postúpil do 16-tky. Na postup medzi osmičku nestačil na Kučeru 2:6,0:6. V dvojhre sa darilo M. Bačovi, ktorý postupne zdolal Gajdošeka, Brunčala a Minárika. Jeho víťazné ťaženie zastavil až v semifinále R. Janúch 3:6,1:6. K 3. miestu vo dvojhre M. Baču pridal B. Drexler s M. Mydlom 2. miesto vo štvorhre. Pre Kysučanov sú dve medaily z turnaja Masters úspechom. M. Dolinay si na záver sezóny do svojej zbierky aj 3. miesto na turnaji triedy B v Bratislave. Darilo sa aj P. Bačovi. Svoje tenisové schopnosti si preveril aj na turnajoch mužov. V Rajci postupne zdolal Nováka 5:7,6:3,6:2, Cyhana 6:4,7:6, Pakanca 6:4,7:6 a vo finále si poradil s Klemantom 7:5,7:6. Tenisti Tenisového klubu zavŕšili úspešnú sezónu kvalitnými výsledkami. Ich konečné umiestnenia v rebríčku Slovenskej republiky budú známe až koncom októbra. Už teraz je však isté, že budú vo svojich kategóriách patriť do prvej pätnástky štartovného poľa. Čaká ich však ťažká úloha. Pustili sa do stavebných príprav, potrebných na výstavbu nafukovacej haly, ktorú by chceli sprístupniť do konca októbra. Klub chce aj touto cestou skvalitniť tenisovú prípravu súťažných hráčov, ako aj umožniť tenisovej verejnosti zahrať si tenis na antuke aj v zimnom období.